62023CO0488_INF
2024 m. sausio 12 d. Teisingumo Teismo (devintoji kolegija) nutartis[Naniowski] (
i
)
(Byla C‑488/23)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Nesąžiningos sąlygos sutartyse su vartotojais – Direktyva 93/13/EEB – 6 straipsnio 1 dalis ir 7 straipsnio 1 dalis – Hipoteka užtikrinta paskola, indeksuota užsienio valiuta – Visos sutarties pripažinimo negaliojančia pasekmės – Teisminis išmokos, atitinkančios suteiktą pagrindinę sumą, koregavimas“
Vartotojų apsauga – Nesąžiningos sąlygos sutartyse su vartotojais – Direktyva 93/13 – Sąlygos pripažinimas nesąžininga – Apimtis – Hipoteka užtikrinta paskola – Sutartis, negalinti likti galioti panaikinus nesąžiningas sąlygas – Sutarties panaikinimas – Nacionalinių teismų jurisprudencija, pagal kurią kredito įstaigai leidžiama reikalauti iš vartotojo kompensacijos, viršijančios sumos, sumokėtos vykdant sutartį, grąžinimą ir teisės aktuose nustatyto dydžio delspinigius – Neleistinumas
(Tarybos direktyvos 93/13 6 straipsnio 1 dalis ir 7 straipsnio 1 dalis)
(žr. 23–25 punktus ir rezoliucinę dalį)
Rezoliucinė dalis
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalis ir 7 straipsnio 1 dalis
turi būti aiškinamos taip:
kalbant apie visos kredito įstaigos su vartotoju sudarytos hipoteka užtikrintos paskolos sutarties panaikinimą dėl to, kad šioje sutartyje yra nesąžiningų sąlygų, be kurių ji negali išlikti, pagal minėtas nuostatas draudžiamas jurisprudencijoje pateiktas valstybės narės teisės aiškinimas, pagal kurį ši įstaiga turi teisę reikalauti iš šio vartotojo ne tik grąžinti sumas, atitinkančias už šios sutarties įvykdymą sumokėtą pagrindinę sumą, ir sumokėti teisės aktuose nustatytus delspinigius, skaičiuojamus nuo oficialaus pranešimo dienos, bet ir kompensaciją, kurią sudaro šią pagrindinę sumą atitinkančios išmokos teisminis koregavimas, jei sumokėjus minėtą pagrindinę sumą vartotojui iš esmės pasikeičia atitinkamos valiutos perkamoji galia.
(
i
)	Šios bylos pavadinimas išgalvotas. Jis neatitinka jokios bylos šalies tikrojo vardo, pavardės ar pavadinimo.